Държавен вестник, бр. 27, 2013 г., стр. 33

БРОЙ  27	
Д Ъ Р Ж А В Е Н  В Е С Т Н И К 	
СТР.  33  
а) създава се нова ал. 5:
„(5) Държавният служител, командирован 
по реда на чл. 86а от Закона за държавния 
служител, получава стойността на предста­
вителното облекло от изпращащата админи­
страция.“;
б) досегашната ал. 5 става ал. 6.
5. Създават се чл. 33 – 36:
„Чл. 33. (1) За командироване на държа­
вен служител по реда на чл. 86а от Закона 
за държавния служител кандидатът подава 
писмено заявление по образец на приемащата 
администрация. 
(2) Заявлението по ал. 1 се подава чрез ор­
гана по назначаването и съдържа минимално 
следните данни за кандидата:
1. трите имена и длъжност;
2. квалификация и трудов/служебен стаж;
3. допълнително придобити квалификации;
4. професионален опит и способности.
(3) По своя преценка приемащата адми­
нистрация може да включва в образеца по 
ал. 1 и други данни за личното и служебното 
положение на кандидата.
(4) Приемащата администрация може да 
поиска допълнителни данни, съдържащи се 
в служебното досие на държавния служител, 
след неговото писмено съгласие. 
(5) Приемащата администрация извършва 
подбор по предварително обявени от нея кри­
терии и уведомява писмено изпращащата ад­
министрация за одобрените нейни кандидати.
Чл. 34. (1) Командироването по чл. 86а от 
Закона за държавния служител се извършва с 
писмена заповед на ръководителя на изпраща­
щата администрация след писмено съгласие 
на държавния служител. 
(2) Заповедта за командироване съдържа:
1. наименованието на изпращащата адми­
нистрация;
2. трите имена и длъжността на команди­
рованото лице;
3. наименованието на приемащата адми­
нистрация;
4. срока на командироването;
5. размера на основната заплата и правото 
на допълнителни възнаграждения;
6. размера на редовния платен годишен 
отпуск;
7. размера на допълнителния платен годи­
шен отпуск, ако държавният служител има 
право на такъв.
(3) Екземпляр от заповедта се изпраща 
на приемащата администрация. Към него се 
прилага справка за ползвания платен годишен 
отпуск от държавния служител до момента 
на командироването.
Чл. 35. (1) Командированият по реда на 
чл. 86а от Закона за държавния служител 
ползва платен годишен отпуск въз основа на 
годишен график, утвърден от ръководителя 
на приемащата администрация, при спазване 
на условията и реда на раздел Vа.
(2) Органът по назначаването или упъл­
номощено от него длъжностно лице разре­
шава на държавния служител ползването на 
съответния отпуск въз основа на писмено 
искане/заявление от държавния служител, 
съгласувано с ръководителя на приемащата 
администрация или с упълномощено от него 
длъжностно лице.
Чл. 36. (1) Приемащата администрация оси­
гурява на държавния служител, командирован 
по реда на чл. 86а от Закона за държавния 
служител, безопасни и здравословни условия 
на труд съгласно Закона за здравословни и 
безопасни условия на труд и нормативните 
актове по прилагането му.
(2) За трудова злополука, настъпила по 
време на командироването, ръководителят 
на приемащата администрация незабавно 
уведомява ръководителя на изпращащата 
администрация или упълномощеното от него 
длъжностно лице и организира разследване 
на обстоятелствата на злополуката. 
(3) Установяването и разследването на зло­
полуката се извършва от комисия, назначена от 
ръководителя на приемащата администрация.
(4) След приключване на разследването 
материалите от преписката се изпращат на 
ръководителя на изпращащата администрация 
по компетентност.“
6. Създава се приложение № 4 към чл. 10, 
ал. 2:
„Приложение № 4
към чл. 10, ал. 2
______________________________________________
Наименование и адрес на администрацията
______________________________________________
№         дата       година      град
______________________________________________
УДОСТОВЕРЕНИЕ
______________________________________________
Наименование на администрацията
Удостоверява се, че 
______________________________________________
(трите имена по документ за самоличност)
______________________________________________
(дата и място на раждане)
_____________________________________________
(адрес)
______________________________________________
(№ на документ за самоличност) ЕГН
______________________________________________
Образование, професия, специалност
е заемал/а, както следва: